stanford-oval/wikipedia huggingface dataset:
הוגו קובונטיי
ביוגרפיה > תחילת חייו

הוגו קובונטיי נולד ב-1 באפריל 1750 בוולייקי דדרקלי (אנ'), (כיום בווהלין במערב אוקראינה) למשפחת אצולה פולנית זוטרה. זמן קצר לאחר מכן עברה משפחתו לנייצ'יסוואוויצה (אנ'), ליד סנדומייז', שם שהה בילדותו. הוא למד בבית ספר בפינצ'וב. הוא החל את לימודיו באקדמיה של קרקוב, ולאחר מכן, באוניברסיטה היגלונית, שם למד משפטים וקיבל תואר דוקטור. לאחר מכן, בסביבות 1775 הוא קיבל הסמכה לכהונה. הוא למד בווינה ובאיטליה (נאפולי ורומא), שם נתקל בפילוסופיה של עידן הנאורות. משערים שהוא זכה בשני תוארי דוקטור נוספים מחוץ לפולין: בפילוסופיה ובתאולוגיה.
בשובו לפולין, הפך לקאנון של קרקוב ולכומר הקהילה של קשזנוביצה דולנה (אנ') וטוצ'אמפיי (אנ'). הוא היה פעיל בוועדת החינוך הלאומי (אנ') ובחברה לספרים בסיסיים (אנ'), שם היה לו חלק חשוב בפיתוח רשת בתי הספר הארצית. הוא שהה שנתיים בוורשה, אך חזר לקרקוב, שם ביצע רפורמה באקדמיה של קרקוב, שבה ישב בהנהלתה משנת 1777, ושהיה הרקטור שלה בשנים 1783–1786. הרפורמה באקדמיה הייתה מהותית מאוד. היא קבעה סטנדרטים חדשניים. במיוחד החלפת השפה הלטינית שעד אז שימשה להרצאות, בשפה הפולנית. החלפת הלטינית לטובת שפה לאומית בהשכלה גבוהה הייתה אז עדיין נדירה באירופה. הרפורמה התבררה ככל כך שנויה במחלוקת עד שאויביו הפוליטיים זממו בהצלחה להרחיקו באופן זמני מקרקוב ב-1781, בטענת שחיתות וחוסר מוסר.
ביוגרפיה > הרפורמות של הסיים הגדול

קובונטיי היה פעיל גם מבחינה פוליטית. בשנת 1786 הוא קיבל את תפקיד הנציג לבקשות מהאפיפיור בליטא, ועבר לוורשה. הוא הפך לבולט בתנועת הרפורמה (אנ'), ועמד בראש קבוצה בלתי רשמית שהייתה באגף הרדיקלי של המפלגה הפטריוטית (אנ'), שתויוגו על ידי אויביהם הפוליטיים כ"הסדנה של קובונטיי (אנ')". כמנהיג המפלגה הפטריוטית בתקופת הסיים הגדול, הוא קבע את מצעה במכתביו לסטניסלב מאלאצ'ובסקי (אנ') (1788–1789), שהתפרסמו ב"כמה מכתבים אנונימיים" (Anonima listów kilka), ובחיבורו "החוק המדיני של האומה הפולנית" (Prawo polityczne narodu polskiego ‏, 1790). בכתביו הוא דגל ברפורמה חוקתית בעלת גוון רפובליקני ובצורך ברפורמות חברתיות אחרות. בין המטרות שאליהן חתר היו חיזוק מעמדו החוקתי של המלך, צבא לאומי גדול יותר, ביטול הליברום וטו, הנהגת מיסוי אוניברסלי ואמנציפציה של תושבי העיר והאיכרים כאחד. כמארגן של תנועת תושבי העיר, הוא ערך טקסט שדרש רפורמה ואשר נמסר למלך במהלך התהלוכה השחורה (אנ') של 1789.
קובונטיי היה שותף לכתיבת חוקת 3 במאי 1791. הוא גם הקים את מפלגת ידידי החוקה (אנ') כדי לסייע ביישום המסמך. בשנת 1786 קיבל את אות מסדר סטניסלאוס הקדוש (אנ') ובשנת 1791 את אות מסדר העיט הלבן (אנ'). כיהן כסגן הקנצלר (אנ') (Podkanclerzy Koronny, סגן ראש הממשלה) בשנים 1791–1792.
במהלך המלחמה הפולנית-רוסית (אנ') שפרצה על רקע חוקת 3 במאי 1791, שכנע קובונטיי, יחד עם יועצים מלכותיים אחרים, את המלך סטניסלאב פוניאטובסקי, בעצמו שותף לכותב החוקה, לחפש פשרה עם מתנגדיהם ולהצטרף לקונפדרציה של טארגוביץ' (אנ'), שהוקמה כדי להפיל את החוקה. עם זאת, ב-1792, כאשר הקונפדרציה נצחה, היגר קובונטיי ללייפציג ולדרזדן, שם ב-1793 כתב, יחד עם איגנצי פוטוצקי (אנ'), מסה בשם "על אימוצה ונפילתה של חוקת 3 במאי הפולנית" (O ustanowieniu i upadku Konstytucji 3 Maja).
ביוגרפיה > גלות ושנים אחרונות

בגלות, דעותיו הפוליטיות הפכו קיצוניות יותר והוא היה מעורב בהכנה למרד. ב-1794 הוא השתתף במרד קושצ'ושקו (Kościuszko Uprising), ותרם לחוק המרד שלו ב-24 במרץ 1794 ולמניפסט פולנייץ' (אנ') ב-7 במאי 1794. הוא עמד בראש מחלקת האוצר של המועצה הלאומית העליונה, ותמך באגף המרד של היעקובינים הפולנים (אנ'). לאחר דיכוי המרד באותה שנה, נכלא קובונטיי על ידי האוסטרים עד 1802. בשנת 1805 הוא ארגן עם תדיאוש צ'צקי (אנ'), את בית הספר התיכון הליציאום של קשמיניץ (אנ') בווהלין. בשנת 1807, לאחר הקמת דוכסות ורשה, הוא היה מעורב בתחילה בממשלתה, אך עד מהרה הודר ממנה בגלל תככים של יריבים פוליטיים, וזמן קצר לאחר מכן, נאסר ונכלא על ידי השלטונות הרוסיים עד 1808. עם שחרורו נאסר עליו להתמנות לתפקיד ציבורי. למרות זאת הוא ביקש להציג תוכנית לבנייה מחדש ופיתוח של פולין ב"הערותיו על העמדה הנוכחית של אותו חלק של ארצות פולין, שמאז חוזה טילזיט, נקראו דוכסות ורשה", (Uwagi nad tą częścią ziemi polskiej, którą od Traktatu Tylżyckiego zwać poczęto Księstwem Warszawskim‏, 1809). בשנת 1809 הצטרף כחבר לחברת ורשה של רעי הלימוד (אנ'). בשנים 1809–1810 הוא שוב היה מעורב באקדמיה של קרקוב, והשיב אותה לפולנית מצורתה הגרמנית הזמנית.
בספרו "הסדר הפיזי-מוסרי" (Porządek fizyczno-moralny‏, 1811), שאף קובונטיי ליצור מערכת סוציו-אתית המדגישה את השוויון של כל האנשים, המבוססת על הרעיון הפיזיוקרטי של "סדר פיזי-מוסרי". כבעל ידע רב במדעי הטבע, הגאולוגיה והמינרלוגיה בפרט, הוא המשיך לכתוב "ניתוח ביקורתי של עקרונות היסטוריים בנוגע למקורות האנושות" (Rozbiór krytyczny zasad historii o początkach rodu ludzkiego, czyli racjonalistycznie pojęty wstęp do historii), שפורסם לאחר מותו ב-1842. בעבודה זו הוא העלה לראשונה את רעיונות של אבולוציה חברתית המבוססת על מושגים גאולוגיים. עבודה זו נתפסת גם כתרומה חשובה לאנתרופולוגיה תרבותית. ב"מצב הנאורות בפולין בשנים האחרונות לשלטון אוגוסטוס השלישי" (Stan oświecenia w Polsce w ostatnich latach panowania Augusta III), שפורסם לאחר מותו ב-1841, הוא טען נגד השליטה של הישועים בחינוך והציג מחקר על תולדות החינוך.
הוא מת ב-28 בפברואר 1812, "נשכח ונטוש" על ידי בני דורו. הוא נקבר בבית הקברות פובונזקי.
מורשת

על אף מותו כאדם בודד, היווה קובונטיי השראה על רפורמטורים רבים שלאחר מכן, והוא מוכר כיום כאחת מדמויות המפתח של עידן הנאורות בפולין (אנ'), ו"אחד מגדולי המוחות של תקופתו". הוא אחת הדמויות שהונצחו בציורו של יאן מטייקו משנת 1891, "החוקה מ-3 במאי 1791".
כמה מוסדות לימודים בפולין נקראים לכבודו של הוגו קובונטיי, כולל האוניברסיטה החקלאית של קרקוב (אנ') שהוא היה מייסד שותף שלה ופטרונה.
היחס ליהודים

ב-1792 מונה קובנטיי לעמוד בראש "ועדת הסיים לענייני היהודים" שמטרתה הייתה להמליץ על המדיניות כלפי היהודים. הרעיונות שהועלו בוועדה, כולל אלו שהיו מקובלות על קובנטיי, שיקפו את השנאה העמוקה ליהודים, לדתם ולאורחות חייהם, יחד עם רעיונות של תקופת הנאורות ועקרון השוויון. הרעיונות שהוצעו בוועדה לא יצאו לפועל.
הערות שוליים

↑  "The Year of Hugo Kołłątaj". Jagiellonian University. pp. 12–14.
↑  M.J. Minakowski, Hugo Kołątaj ze Sztumbergu h. wł., Wielka Genealogia Minakowskiego
↑  Historia, Urząd Gminy w Tuczępach
↑  Halina Lerski; Harcourt Education (1996). Historical Dictionary of Poland, 966–1945. ABC-CLIO. pp. 259–260. ISBN 978-0313034565. נבדק ב-2 בדצמבר 2011. {{cite book}}:  (עזרה)
↑  Hugo Kołłątaj, Katolicka Agencja Informacyjna
↑  Kołłątaj Hugo (1750–1812), Encyklopedia Interia
↑  האנציקלופדיה העברית, כרך כ"ט, עמוד 283
| --- | --- |
בקרת זהויות :  NLI: 987007271204105171  PLWABN: 9810578095605606  BIBSYS: 3047148  BnF: cb12891862p (data)  CiNii: DA10024468  GND: 119283778  ISNI: 0000 0001 1027 3692  LCCN: n84194808  NKC: jn20040130003  NTA: 070622477  RERO: 02-A003471274  SUDOC: 155486020  VcBA: 495/200247  VIAF: 56739101   WorldCat (עם VIAF): 56739101
ההונאה הגדולה

| --- | --- |

כרזת הסרט באנגלית
 בימוי:  קים נגוין 
 הופק בידי:  פייר איוון 
 תסריט:  קים נגוין 
 עריכה:  Arthur Tarnowski, ניקולס צ'אודורג' 
 שחקנים ראשיים:  ג'סי אייזנברג Frank Schorpion סלמה הייק אלכסנדר סקושגורד מייקל מנדו 
 מוזיקה:  Yves Gourmeur 
 צילום:  Nicolas Bolduc 
 מדינה:  קנדה, בלגיה 
 חברת הפקה:  Item 7, HanWay Films, Telefilm Canada 
 חברה מפיצה:  Big Bang Media, Elevation Pictures, דה אורצ'רד 
 שיטת הפצה:  וידאו על פי דרישה 
 הקרנת בכורה:  28 במרץ 2019 
 משך הקרנה:  111 דק' 
 שפת הסרט:  אנגלית 
 סוגה:  סרט מתח, סרט דרמה 
 הכנסות באתר מוג'ו:   thehummingbirdproject
 דף הסרט ב־IMDb
 
ההונאה הגדולה (באנגלית: The Hummingbird Project; מילולית: פרויקט יונקי הדבש) הוא סרט מותחן דרמה קנדי-בלגי משנת 2018 העוסק בסחר בתדירות גבוהה וגישת שוק ישירה של השהיה אולטרה-נמוכה, שנכתב ובוים על ידי קים נגוין בהפקת פייר אוון. בסרט מככבים ג'סי אייזנברג, אלכסנדר סקארסגארד, סלמה הייק ומיכאל מנדו.
הסרט יצא לבכורה העולמית בפסטיבל הסרטים הבינלאומי בטורונטו ב-8 בספטמבר 2018. הוא יצא להקרנות מסחריות בארצות הברית ב-15 במרץ 2019, על ידי חברת The Orchard ויצא ב-22 במרץ 2019 בקנדה על ידי חברת Elevation Pictures.
עלילה

שני בני דודים מניו יורק, הסוחרים במניות בתדירות גבוהה מסתכסכים עם אווה, הבוסית הקודמת שלהם, במאמץ לעשות מיליונים במסחר אלקטרוני על ידי פריסת מערכת סיבים אופטיים מהבורסה של קנזס לניו יורק כדי להאיץ את עסקאות המניות ובכך יוכלו לנצח את מתחריהם בסחר המניות. אך בדרך לשם הם יגלו שאווה לא תבחל בשום אמצעי על מנת לעצור אותם.
שחקנים ודמויות

ג'סי אייזנברג בתפקיד וינסנט זאלסקי
אלכסנדר סקארסגארד בתפקיד אנטון זלסקי
סלמה הייק בתפקיד אווה טורס
מייקל מנדו בתפקיד מארק וגה
שרה גולדברג כמאשה
אנה מגווייר בתפקיד ג'ני
פרנק שורפיון בתפקיד בריאן טיילור
יוהאן הלדנברג בתפקיד איש האמיש הזקן
קווסי סונגוי בתפקיד המהנדס ריי
עאישה עיסא בתפקיד אופליה טרולר
הפקה

במאי 2017 הוכרז כי ג'סי אייזנברג ואלכסנדר סקארסגארד יצטרפו לצוות הסרט, עם קים נגוין, המביים מתוך תסריט שהוא בעצמו כתב. פייר אוון שימש כמפיק ואילו בריאן קוואנו-ג'ונס ופרד ברגר שימשו כמפיקים בפועל, באמצעות החברותitem וחברות ההפקה Automatik ו-HanWay Films.. בספטמבר 2017, סלמה הייק הצטרפה לצוות השחקנים של הסרט. באוקטובר 2017 הצטרף גם מיכאל מנדו.
הצילומים נערכו בקוויבק בנובמבר 2017.
הפצה

הסרט הוקרן בבכורה עולמית בפסטיבל הסרטים הבינלאומי בטורונטו ב-8 בספטמבר 2018 והיה סרט הפתיחה בפסטיבל הקולנוע הבינלאומי בוונקובר בהמשך אותו החודש. זמן קצר לאחר מכן, חברת The Orchard רכשה את זכויות הפצה של סרט בארצות הברית. הסרט יצא בהפצה מוגבלת בארצות הברית ב-15 במרץ 2019.
הערות שוליים

↑  Tartaglione, Nancy (8 במאי 2017). "Jesse Eisenberg & Alexander Skarsgard Flit To Kim Nguyen's 'The Hummingbird Project' – Cannes". deadline.com. נבדק ב-17 בפברואר 2018. {{cite web}}:  (עזרה)
↑  Ritman, Alex (9 בספטמבר 2017). "Toronto: Salma Hayek Joins 'The Hummingbird Project'". The Hollywood Reporter. נבדק ב-19 בינואר 2019. {{cite web}}:  (עזרה)
↑  N'Duka, Amanda (16 באוקטובר 2017). "'Better Call Saul's Michael Mando Joins Jesse Eisenberg In 'The Hummingbird Project'". Deadline Hollywood. נבדק ב-19 בינואר 2019. {{cite web}}:  (עזרה)
↑  "First Look: Jesse Eisenberg and Alexander Skarsgård in 'The Hummingbird Project' (exclusive)". screendaily.com. נבדק ב-17 בפברואר 2018. {{cite web}}:  (עזרה)
↑  "Berlin First Look: Salma Hayek in 'The Hummingbird Project' (Exclusive)". hollywoodreporter.com. נבדק ב-17 בפברואר 2018. {{cite web}}:  (עזרה)
↑  T'Cha Dunlevy (10 בספטמבר 2018). "TIFF 2018: Kim Nguyen takes flight with The Hummingbird Project". Montreal Gazette. נבדק ב-29 במרץ 2019. ... The Hummingbird Project, which had its world première Saturday at the Toronto International Film Festival (TIFF). {{cite news}}:  (עזרה)
↑  Craig Takeuchi (30 בספטמבר 2018). "Vancouver International Film Festival 2018 kicks off with opening gala red carpet". The Georgia Straight. נבדק ב-29 במרץ 2019. {{cite news}}:  (עזרה)
↑  McNary, Dave (2018-09-06). "Film News Roundup: Jesse Eisenberg-Alexander Skarsgard's 'Hummingbird Project' to Open Vancouver Festival". Variety. נבדק ב-2018-09-06.
↑  D'Alessandro, Anthony (11 בספטמבר 2018). "Kim Nguyen's 'The Hummingbird Project' Flies To The Orchard – Toronto". Deadline Hollywood. נבדק ב-19 בינואר 2019. {{cite web}}:  (עזרה)
↑  Alexander Osipovich; Ira Iosebashvili (15 במרץ 2019). "Who Wants to See a Movie About High-Frequency Trading? High-Frequency Traders". The Wall Street Journal. נבדק ב-29 במרץ 2019. {{cite news}}:  (עזרה)
הטלה (משחק)

הטלה (הטעם על ההברה הראשונה) או כדור-הטלה הוא משחק ילדים.
המשחק מצריך כדור טניס וקיר. המשתתפים עומדים בטור אל מול הקיר, במרחק של כשני מטרים ממנו. השחקן הראשון מטיל את הכדור אל הקיר תוך כדי ביצוע פעולה מסוימת: מחיאת כף, הנפת רגל והטלת הכדור מתחתיה, סיבוב במקום וכדומה. על המשחק שעומד אחריו לתפוס את הכדור.
יתר המשתתפים צריכים לחזור על הפעולה שביצע השחקן הראשון, לפי סדר העמידה. אם כל המשתתפים הצליחו בביצוע המטלה, או השחקן הראשון נכשל בתפיסת הכדור בעצמו, עובר התור לשחקן העומד מאחורי הראשון, ואילו השחקן הראשון תופס את מקומו בסוף התור. אם אחד המשתתפים נכשל בביצוע המטלה, ממשיך השחקן הראשון לכהן בתור ראשון.
שמות נוספים: ביצים (בהטעמה אשכנזית) על שם זה שלפעמים השחקנים מקבלים מן הכדור מכה בביצים
גרסאות מובנות > שבע על הקיר

משחק הטלת כדור טניס לקיר לשני משתתפים. במשחק שבע מטלות שונות, על שמן נקרא המשחק. בתיאור כאן מובאות 11 מטלות, אשר הצטברו כנראה במשחק במשך השנים.
המשחק כולל ביצוע מטלות תוך הכרזת שמן, ואלו הן: "לא כלום", "לא לזוז", "לא לדבר", "מחיאת כף", "כפליים" (מחיאת כף אחת לפנים ואחת מאחורי הגב), "יד ימין", "יד שמאל", "אל החזה", "שילוב אצבעות","גלגול" (של כפות היד זו סביב זו),"סיבוב" (השחקן מסתובב על עומדו).
לאחר ביצוע "קון" (סדרה מלאה של המטלות) קל, מבצעים "קונות" קשים יותר, בהם מוטלת מגבלה גורפת: איסור תזוזה, איסור דיבור וכן הלאה.
כישלון בביצוע משימה גורם להעברת הכדור לשחקן השני.
בירושלים ובפרבריה (אזור בית שמש ויישובי יהודה ושומרון השם שבע על הקיר מתייחס למשחק שבע-שש (מובא להלן).
גרסאות מובנות > שבע שש

גרסה נוספת של המשחק, הנקראת שבע-שש, הייתה פופולרית מאוד בין ילדים באמצע המאה ה-20, בעיקר בתל אביב.
המשחק מתאים לכל מספר ילדים, וגם ילד יחיד יכול לשחק בו, אם כי ללא אלמנט התחרות.
גרסאות מובנות > שבע שש > מהלך המשחק

כל שחקן בתורו לוקח את הכדור ומתייצב מול קיר פנוי. השחקן מטיל את הכדור לפי סדר קבוע:
שבע הטלות אל הקיר וחזרה.
שש הקפצות דרך הרצפה אל הקיר וחזרה לידי המטיל.
חמישה כדרורים ביד אחת.
ארבע הטלות באוויר תוך שילוב הידיים על החזה בכל הטלה כשהכדור באוויר ותפיסתו לפני שייפול ארצה.
שלוש הטלות באוויר, שלוש מחיאות כף בכפיפה מעבר לרגל בזמן שהכדור באוויר ותפיסתו לפני שיפול ארצה.
שתי הטלות באוויר, ותפיסתו לפני שייפול ארצה.
עמידה בגב אל הקיר, הטלת הכדור פעם אחת מעל הראש כך שיפגע בקיר ותפיסתו לפני שייפול ארצה.
מי שהפיל את הכדור נפסל ויוצא מן המשחק.
מי שמצליח לסיים את כל ההטלות בהצלחה בלי להפיל את הכדור מנצח.
ראו גם

"חיובים צורני" או "חיובים יפאנים"
הטלאי העגול (ימי הביניים)

יהודי עונד טלאי עליו עיגול קטן. מתוך הגדה של פסח בעברית (1476 לערך).
הטלאי העגול (בצרפתית = rouelle) הוא טלאי בד קטן שענידתו נכפתה על יהודי אירופה החל מהמאה ה-13 בתור סימן מזהה.
היסטוריה

ענידת סימן מזהה על ידי יהודים הונהגה כבר במאה התשיעית בעולם המוסלמי.
בשנת 807, הח'ליף הארון א-רשיד ציווה שכל יהודי בגדאד יחגרו חגורה צהובה. בזמן שלטונו של הח'ליף אל-מֻתַוַכִּל עלא אללה הראשון (847 – 861) היהודים נדרשו לענוד טלאי בצורת חמור בעוד שהנוצרים נדרשו לענוד טלאי בצורת חזיר. בשנת 888, הקאדי אחמד בן טליב ציווה על הנתינים יהודים בקירואן לענוד על הכתף תלאי לבן ועליו תמונת קוף ועל הנוצרים לענוד תלאי לבן ועליו תמונת חזיר. הם חויבו לתלות אותה תמונה על דלת ביתם. בשנת 1005, יהודי מצריים צוו לתלות פעמונים על בגדיהם. במאה ה-12, תחת שלטון המוואחידון, הח'ליף השלישי אבו יוסף יעקוב "אל-מנסור" חייב את כל יהודי אנדלוסיה לענוד תלאי עגול. בשנת 1231 דרישה זאת נכפתה שוב על יהודי אנדלוסיה.
בוועידת לטראנו הרביעית, שכונסה על ידי האפיפיור אינוקנטיוס השלישי בשנת 1215 נקבע שהיהודים בארצות הקתולית יחויבו להשתמש בפריט לבוש אשר יבדיל אותם מהאוכלוסייה הנוצרית, אם כי אופיו של פריט לבוש זה לא הוגדר באופן מפורש. על בסיס החלטה זאת, ציווה מלך צרפת לואי התשיעי "הקדוש" בשנת 1269 כי על הגברים היהודים בממלכתו לענוד על בגדיהם טלאי עגול בעוד שעל הנשים היהודיות לחבוש כיסוי ראש מיוחד.
דרישת ענידת הטלאי העגול נבעה מהרצון למנוע קשרים חברתיים ויחסי מין בין נוצרים ליהודים. יחד עם זאת, האפיפיור אינוקנטיוס השלישי קבע שאין לחייב את היהודים לענוד סימן היכר זה בנסיעותיהם, אלא רק בהיותם בסביבתם הקרובה, כדי לא להעמיד את חייהם בסכנה. ענידת הטלאי העגול כסימן היכר הונהגה בצרפת, באיטליה ומאוחר יותר באימפריה הרומית הקדושה.
צורת הטלאי העגול ואופן ענידתו

הטלאי נגזר בדרך כלל בצורת טבעת. הצבע, הגודל והמיקום על הבגד וכן מספר הטלאים והגיל שהחל ממנו חלה חובת הענידה, השתנו ממקום למקום ומזמן לזמן. באנגליה ובמרסיי נקבע תחילה שחובת הענידה חלה מגיל שבע. מאוחר יותר גיל החובה שונה לגיל הבר מצווה והבת מצווה. במאה ה-15, לואי האחד עשר, מלך צרפת, קבע שבנים אחרי גיל ארבע עשרה ובנות אחרי גיל שתים עשרה יענדו שני טלאים צהובים אחד על החזה ואחד על הגב.
ברוב המקרים הטלאי נתפר על החזה, אך לפעמים על החזה וגם על הגב. בציורים מהמאה ה-12 מתוארת טבעת מסוג זה קשורה במותן.
לצבע הנבחר הייתה סמליות שלילית בימי הביניים. אפשר היה למצוא עיגול בצבע צהוב, או שילוב של עיגול אדום ועגול לבן. בימי הביניים הצבע הצהוב סימל עבריינות, שקר, שיגעון או פשע.
העונשים על אי-ענידת הטלאי היו בדרך כלל קנסות כספיים, מאסר או עונשים גופניים.
חובת ענידת הטלאי העגול בצרפת בוטלה במאה ה-18, לאחר המהפכה הצרפתית.
היהודי הנודד עונד טלאי עגול, 1893 - 1894
גירוש היהודים (עונדים טלאי עגול במותניים) ב-1182. מוזיאון התפוצות, תל אביב
יהודי ויהודיה מהעיר הגרמנית וורמס. הטלאי העגול מלווה כאן בשקית מטבעות (ריבית, חמדנות), שיני שום, אווז (שחיתות) ועוד תכונות הקשורות ליהודים
צו של הקיסר פרדיננד הראשון מיום 1 באוגוסט 1551, המורה ליהודים (גברים, נשים וילדים) בממלכה ההבסבורגית לענוד טבעת צהובה הנראית בבירור על בגדיהם (ארכיון המדינה של אוסטריה עילית)
הערות שוליים

↑  גילגוליו של הטלאי הצהוב, באתר הספרנים, ‏2019-07-25
↑  Les insignes portés par les Juifs : origines | Encyclopédie multimédia de la Shoah, encyclopedia.ushmm.org
↑  >מן הגלגל אל הטלאי: נתיבה של חרפה, באתר www.aloumim.org.il
↑  דברי ימי עם עולם: כרך חמישי: סוף ימי הביניים: מהמאה השלש עשרה עד המאה החמש עשרה / שמעון דובנוב / ברוך קרוא - פרויקט בן־יהודה, באתר benyehuda.org
יהודים העונדים טלאי עגול נשרפים על המוקד, (כתב יד מימי הביניים).
המכללה הטכנית פלסטין

| --- | --- |
אין תמונה חופשית
 מכללה
 תקופת הפעילות:  1992–הווה (כ־32 שנים) 
 מיקום
 מדינה:  השטחים הפלסטיניים השטחים הפלסטיניים
 קואורדינטות:  31°25′04″N 34°21′06″E﻿ / ﻿31.417713°N 34.351617°E﻿ / 31.417713; 34.351617
 www.ptcdb.edu.ps/ar/
 he
 
המכללה הטכנית פלסטין (בערבית: كلية فلسطين التقنية) היא מכללה אוניברסיטאית ברצועת עזה. הקמפוס הראשי ממוקם בדיר אל-בלח, ושלוחה נוספת נמצאת בצפון העיר עזה. במכללה 20 מגמות ללימודי תעודה ו-8 מגמות ללימודי תואר ראשון.
המכללה הוקמה בשנת 1992 ולומדים בה כ-1,800 סטודנטים.
החברה למשק וכלכלה של השלטון המקומי

| --- | --- |

 נתונים כלליים
 סוג:  חברה פרטית
 תקופת הפעילות:  אפריל 1974 – הווה (כ־50 שנה) 
 מיקום המטה:  תל אביב-יפו 
 משרד ראשי:  תל אביב
 מוצרים עיקריים:  שירותים כלכליים לרשויות המקומיות בישראל
 יו"ר:  חיים ביבס
 מנכ"ל:  רם סידיס
  
 www.mashcal.co.il
 
החברה למשק וכלכלה של השלטון המקומי בע"מ, המוכרת גם בשם המקוצר החברה למשק וכלכלה ובראשי התיבות משכ"ל, היא חברה פרטית שהוקמה באפריל 1974 על ידי מרכז השלטון המקומי בישראל, לפעילות כלכלית משותפת של הרשויות המקומיות בישראל. החברה עוסקת בארגון משותף של ענייניהן הכלכליים והמשקיים של הרשויות המקומיות לרבות תאגידים בבעלותן, כדי להביא לתועלת, לחיסכון ולייעול בפעילותן, וזאת תוך ניצול היתרון לגודל של ריכוז פעילויות וארגון עניינים משותף, צבירת ניסיון ומומחיות בתחומים אלה.
החברה היא בבעלות מרכז השלטון המקומי (90%) ומרכז המועצות האזוריות (10%). לחברה שלוש חברות בנות לנושאים ספציפיים:
החברה למשק וכלכלה של השלטון המקומי סוכנות לביטוח (1992) בע"מ: עוסקת בעריכת פוליסות ביטוח המיועדות לרשויות המקומיות.
החברה לפיתוח משאבי אנוש בשלטון המקומי (1995) בע"מ: עוסקת במתן שירותי כוח אדם זמני לרשויות המקומיות ובפרסום מכרזים הנוגעים למיזמים עתירי כוח אדם ברשויות המקומיות ובניהולם.
החברה למשק וכלכלה נכסים בע"מ: הוקמה לשם רכישת משרדים לחברה ולחברות הבנות.
בדירקטוריונים של החברה והחברות הבנות מכהנים בעיקר ראשי רשויות מקומיות, וכן גזברי רשויות מקומיות ונציגי מרכז השלטון המקומי.
עמדת מבקר המדינה היא שהחברה והחברות הבנות הן "גוף דו-מהותי" - תאגיד הפועל בתחום המשפט הפרטי אך יש לו מאפייני ציבוריים, ולכן יש להחיל עליו נורמות מתחום המשפט המנהלי, הנוגעות לחובה לנהוג בהגינות, בסבירות ובשוויון. בחוות דעת משנת 2001 של מני מזוז, המשנה ליועץ המשפטי לממשלה, נאמר שראוי להסדיר את מעמדה של החברה בחקיקה, אך הדבר לא נעשה.
החברה והחברות הבנות מעניקות לרשויות המקומיות שירותים בתחומי התמחותן, וגובות עמלה תמורת שירותים אלה. שירותים אלה כוללים, בין השאר, עריכת מכרזי מסגרת עבור הרשויות המקומיות, בתחומים כגון בינוי, פיתוח ותשתיות, תחזוקה, רכש מרוכז (למשל הגנת סייבר, ליסינג), איכות הסביבה, שמירה, שירותי ניקיון, אספקת ארוחות, היסעים, שירותי גבייה ושירותי מדידה לשם גביית ארנונה. במכרזים אלה נקבעים זוכים אחדים, וכל רשות מקומית רשאית לבחור מבין הזוכים את הספק המתאים לה. החברה מספקת גם שירותי ניהול, תיאום ופיקוח לפרויקטים ברשויות המקומיות שמבוצעים על ידי הזוכים במכרזי המסגרת.
הערות שוליים

↑  חברי דירקטוריון, באתר החברה למשק וכלכלה של השלטון המקומי
↑  החברה למשק וכלכלה של השלטון המקומי בע"מ - פעילות החברה וניהול מכרזי מסגרת לרשויות המקומיות, באתר מבקר המדינה
↑  יהודה קונפורטס, ‏משכ"ל תפעיל מערך הגנת סייבר לרשויות מקומיות במיליוני ש', באתר "אנשים ומחשבים", 9 ביולי 2023
↑  תומר הדר, 700 מיליון שקל על הכביש: מכרז החברה למשק וכלכלה יוצא לדרך, באתר כלכליסט, 15 ביוני 2020
| --- | --- |
בקרת זהויות :  NLI: 987007298362505171
המכללה הימית המלכותית בגריניץ'

| --- | --- |

 מידע כללי
 סוג:  בניין אוניברסיטאי, אטרקציה תיירותית 
 מיקום:  הרובע המלכותי של גריניץ' 
 מדינה:  הממלכה המאוחדת 
 הקמה ובנייה
 תקופת הבנייה:  ?–1696
 תאריך פתיחה רשמי:  1696 
 אדריכל:  כריסטופר רן 
 קואורדינטות:  51°29′01″N 0°00′21″W﻿ / ﻿51.483666666667°N 0.0059444444444444°W﻿ / 51.483666666667; -0.0059444444444444
 www.ornc.org
  (למפת לונדון מוגדלת) קנט סארי ברקשייר בקינגהאם הרטפורדשייר אסקסהמכללה הימית המלכותית בגריניץ'(למפת לונדון רגילה) קנט סארי בר. בקי. הרטפורדשייר אסקסהמכללה הימית המלכותית בגריניץ'(למפת הרובע המלכותי של גריניץ' רגילה) המכללה הימית המלכותית בגריניץ'(למפת הרובע המלכותי של גריניץ' מוגדלת) המכללה הימית המלכותית בגריניץ'
 
המכללה הימית המלכותית (בית המלכה ברקע)
המכללה הימית המלכותית בגריניץ', הידועה כיום כמכללה הימית המלכותית הישנה, היא מכללה לשעבר הנמצאת בגריניץ' שבלונדון ופתוחה למבקרים. בין 1873 ל-1998 המכללה שימשה כמתקן אימונים של הצי המלכותי, והיא נמצאת במרכז אתר המורשת העולמית "גריניץ' הימית" שבלונדון. במכללה הועברו מספר קורסים לקציני הצי, כולל הקורס המתקדם לקצינים בדרגות הביניים.
לאחר שהצי המלכותי הפסיק להשתמש במכללה בשנת 1998, חברת צדקה בשם קרן גריניץ' שכרה את המבנים והשטח שמסביבם למשך 150 שנים, כאשר תפקידה יהיה לשמר אותם לטובת האומה כולה. אוניברסיטת גריניץ' משתמשת בשלושה אולמות עיקריים במכללה (המלכה אן, המלכה מרי והמלך ויליאם), ואילו מכללת טריניטי למוזיקה משתמשת באולם המלך צ'ארלס. קרן גריניץ' מנהלת את ההיכל הצבוע ואת הקפלה, האולמות התת-קרקעיים הסמוכים, מרכז המבקרים והקרקעות.
בניית המבנים המקוריים במכללה התרחשה בין 1696 ל-1712, ובמקור הם נבנו ותוכננו על ידי כריסטופר רן עבור בית החולים גריניץ', שנסגר ב-1869. בעבר שכן במקום ארמון פלסנטיה הקדם-טיודורי, שנבנה על ידי הדוכס המפרי ב-1428.
בין 1962 ל-1996 הופעל במכללה הכור הגרעיני JASON, ששימש למטרות אימונים עבור הצי. הכור פורק באופן סופי ב-1999.
כיום המתחם משמש באופן סדיר לצילומי סדרות טלוויזיה, פרסומות טלוויזיה וסרטים באורך מלא. בין ההפקות הידועות ניתן למנות את סרט הקולנוע "משחקים פטריוטיים" המבוסס על רומן באותו שם של טום קלנסי, שבו המכללה משמשת כאתר צילומים לסצנת התנקשות באחד מחברי משפחת המלוכה הבריטית. בשנת 2006 צולמה במקום פרסומת טלוויזיה לרשת מרקס אנד ספנסר הידועה. אחד מסדרות הטלוויזיה הידועות שצולמו במקום היא MI5.
הוליזם אפיסטמי

בפילוסופיה של המדע, הוליזם אפיסטמי היא העמדה ששום טענה בודדת אינה יכולה להיות מוכחת או מופרכת על ידי מבחן אמפירי, אלא רק קבוצה של טענות (תאוריה שלמה).
עמדה זו מיוחסת לוילארד ואן אורמאן קוויין שהניע את תפיסתו ההוליסטית בכך שהרחיב את בעיית האָנְדֶר־דֶטֶרְמִינַצְיה (Underdetermination) (אנ') בתאוריות פיזיקליות של פייר דוהם לכל הטענות הנוגעות לידע כלשהו. הרעיון של דוהם היה, פחות או יותר, ששום תאוריה, מכל סוג שהיא, לא יכולה להיבחן בבידוד אלא רק כאשר היא מוטמעת בתוך רקע של היפותזות אחרות, למשל היפותזות הנוגעות לתנאים התחלתיים. קוויין סבר כי רקע זה אינו מערב רק היפותזות כאלו, אלא גם את כל רשת האמונות שלנו, הכוללת, בין היתר, את התאוריות המתמטיות והלוגיות שלנו כמו גם את התאוריות המדעיות שלנו. טענה זו מוכרת בתור תזת דוהם–קוויין (אנ'). טענה אחרת הקשורה לטענה זו אותה קוויין טבע, היא שאדם תמיד יכול להגן על התאוריה שלו מפני הפרכה על ידי ייחוס האשמה בכישלון לחלק אחר של רשת האמונות שלנו. במילותיו שלו, "כל טענה תוכל להיחשב כנכונה, יהיה מה שיהיה, אם נעשה שינויים מהותיים מספיק בחלק אחר של המערכת."